Քո կյանքի ժամերը

«Քո կյանքի ժամերը», հինգ գործողությամբ պիես, որը 1939 թվականին գրել է ամերիկահայ գրող Վիլյամ Սարոյանը։ Պիեսն առաջին դրաման է եղել, որն արժանացել է և՛ Պուլիցերյան մրցանակին, և՛ Նյու Յորքի քննադատների հեղինակավոր գրական մրցանակին։ Պիեսը բեմադրվել է 1939 թվականին Բրոդվեյ թատրոնում։

Կերպարներ

Գլխավոր կերպարներ 

 Ջո` դատարկապորտ մարդ, ով ունի փող և բարի սիրտ
 Թոմ` նրա երկրպագուն, աշակերտը, հանձնարարություններ կատարող տղա, շողոքորթ և ընկեր
 Քիթի Դյուվալ` երիտասարդ անցորդուհի, ով երազում է ավելի լավ կյանք ունենալու մասին
 Նիք` ռեստորանի սեփականատեր
 Արաբ ծերունի` արևելյան փիլիսոփա և հարմոնահար
 Քիթ Քարսոն` մի ծեր հնդկացի մարտիկ
 Մքքարթի` խելացի և բանիմաց մերձափնյա ձկնորս
 Քրափ` նրա մանկության ընկերը, ծովափնյա ոստիկան, ով ատում է իր աշխատանքը, բայց չգիտի փոխարենն ինչով զբաղվի
 Հարրի` պրոֆեսիոնալ պարող, ով ցանկանում է մարդկանց ստիպել ծիծաղել, բայց չի կարողանում
 Վեսլի` սրամորթ տղա, ով նվագում է համեստ և թախծոտ երաժշտություն
 Ուիլի` մանկական գնդակախաղի մոլագար
 Դադլի` սիրահարված մի երիտասարդ
 Էլզի` բուժքույր,այն միակը, ում նա սիրում է
 Լորեն` ոչ գրավիչ մի կին
 Մերի Լ.` առանձնահատուկ և հոյակապ գեղեցկության տեր դժբախտ մի կին
 Բլիք` մի գռեհիկ մարդ

Երկրորդական կերպարներ 

 Լրագրավաճառ տղա
 Հարբեցող
 Նիքի մայրը
 Նավաստի
 Մարդասպան անցորդ
 Մարդասպանի հանցակից
 Բարձրաստիճան ջենտլմեն
 Բարձրաստիճան լեդի
 Ոստիկաններ

Սյուժե 

Գործողությունը տեղի է ունենում Նիքի «Pacific Street Saloon» ռեստորանում, Սան Ֆրանցիսկոյի  կիսավեր բարերից մեկում։ Պիեսի գործողության հիմնական մասը կենտրոնանում է Ջոի շուրջը, մի երիտասարդ դատարկապորտ, ով շատ փող ունի և աջակցում է բարի բոլոր մշտական հաճախորդներին իրենց արտասովորության մեջ։ Ջոն օգնում է ենթադրյալ պարող Հարրիին, կերտում է իր փխրուն Թոմին` անպատկառ Քիթի Դյուվալի հետ։ Մի շարք գունագեղ կերպարներ հաճախ այցելում են բար` ներառյալ խելահեղ  սիրահարված մի երիտասարդ և մի ծեր մարդ, ով նման է Քիթ Քարսոնին, և հարուստ մի բարձրաստիճան զույգ։

Նիքի բար ռեստորանը ստեղծված է Սան Ֆրանցիսկոյի սրճարաններից մեկի հիման վրա, որն աշխատացնում էր Իզի Գոմեսը և որտեղ հաճախ այցելում էր հենց ինքը Վիլյամ Սարոյանը։

Բեմադրություն 

Պիեսը բեմադրվել է Գլազգոի Գիլդ թատրոնում։ Նրա առաջնախաղը ներկայացվել է Բրոդվեյ (թատրոն)ում 1939 թվականի հոկտեմբերի 25-ին, փակվել է 1940 թվականի հունվարի 27-ին և կրկին բացվել է Գիլդ թատրոնում 1940 թվականի հունվարի 29-ին, ապրիլի 6-ին, և սեպտեմբերի 23-ից մինչև հոկտեմբերի 25՝ ունենալով 249 բեմադրություն։ Բեմադրման ռեժիսորն էր Էդդի Դոուլինգը, ով նաև խաղացել է Ջոի և Վիլյամ Սարոյանի դերերը։
«Քո Կյանքի Ժամերը» վերաբեմադրվել է Բրոդվեյ (թատրոն)ում երեք անգամ՝ 1940 թվականին կրկին Սարոյանի և Դոուլինգի օգնությամբ, 1969 թվականին (ռեժիսոր Ջոն Հիրշ) և 1975 թվականին (ռեժիսոր Ջեք Օ՛ Բրայն)։
Պիեսը կրկին վերաբեմադրվել է 1972 թվականին Լոս Անջելեսի Հանթինգտոն Հարթֆորդ թատրոնում, որի ժամանակ դերակատարների մեջ են եղել Հենրի Ֆոնդան, Ռիչարդ Դրեյֆուսը, Ռոն Թոմսոնը, Գլորիա Գրահամը, Ստրոթեր Մարտինը և այլք։ Բեմադրման ռեժիսորն էր Էդվին Շերինը։

Ծանոթագրություններ

Արտաքին հղումներ 
 

1939 պիեսներ
Անգլերեն գրքեր
Անգլերեն գրականություն